തൊഴിലുറപ്പു ഗ്രാമസഭയും പ്രതിഭകളെ അനുമോദിക്കലും എടക്കര: എടക്കര ഗ്രാമപഞ്ചായത്ത് തെയ്യത്തുംപാടം വാര്ഡ് തൊഴിലുറപ്പ് പദ്ധതിയുമായി ബന്ധപ്പെട്ടുള്ള ഗ്രാമസഭയും വാര്ഡിലെ വിവിധ മേഖലകളില് ഉന്നത മാര്ക്കുകള് കരസ്ഥമാക്കിയ പ്രതിഭകളെ അനുമോദിക്കലും നടത്തി. സഭയില് പ്രത്യേകമായി 2022 23 വര്ഷത്തേക്കുള്ള തൊഴിലുറപ്പ് പദ്ധതിയുമായി ബന്ധപ്പെട്ട ആക്ഷന് പ്ലാനും ഹരിത കര്മസേന പ്രവര്ത്തനങ്ങള്ക്കാവശ്യമായുള്ള ഷെല്ഫ് ഓഫ് പ്രോജക്ടും ചര്ച്ച ചെയ്തു. കൂടാതെ കോട്ടയം മെഡിക്കല് കോളജില് നിന്നു എംബിബിഎസ് പരീക്ഷ ഒന്നാം ക്ലാസോടെ പാസായ മെര്ലിന്. ടി. ഏബ്രഹാമിനെ അനുമോദിച്ചു. എസ്എസ്എല്സി, പ്ലസ്ടു പരീക്ഷകളില് മുഴുവന് എപ്ലസ് നേടിയ കുട്ടികളെയും ഈ പരീക്ഷകളില് ഉന്നത വിജയം വരിച്ച അറുപതോളം മറ്റു വിദ്യാര്ഥികളെയും അനുമോദിച്ചു. പരിപാടി ജില്ലാ പഞ്ചായത്ത് അംഗം അഡ്വ. ഷെറോണ റോയി ഉദ്ഘാടനം ചെയ്തു. വാര്ഡ് അംഗം വില്യംസ് അധ്യക്ഷത വഹിച്ചു. പഞ്ചായത്ത് അംഗങ്ങളായ സന്തോഷ് കപ്രാട്ട്, അജി സുനില്, പൊതുപ്രവര്ത്തകരായ രതീഷ് കൗക്കാട്, പ്രകാശന് അയ്യന്പറന്പില്, അഷറഫ് ആലങ്ങാടന് എന്നിവര് പ്രസംഗിച്ചു.